== Bispeembede i Växjö ==
[[Fil:Östrabo biskopsgård-2012-07-17 2.jpg|thumb|Bispegården i Växjö]]
[[1823]] blev embedet som biskop over [[Växjö Stift]] ledig; Tegnér og hans venner gjorde alt for, at den skulle blive ham tildelt, og med vemod bød han året efter Lund og studenterne farvel, for [[1826]] at flytte til Växjö og året efter at overtage embedet. Hans teologiske fordannelse havde ikke få mangler, og hans [[dogme]]tro var i høj grad forskellig fra datidens rettroenhed, og selv hans verdslige optræden, hans svulmende [[veltalenhed]], vakte næsten forargelse i de gejstlige kredse, hvori han nu måtte præsidere, og i den lille bornerte bispeby. Under forberedelserne til valget opstod hans første melankolske sindsstemninger, og i "Mjältsjukan" gav han [[1825]] udtryk for den [[pessimisme]], som også senere kom til orde i hans forskellige, [[lyrisk]]e digte og i hans [[skole]]taler, og i hans [[politisk]]e anskuelser og optræden.
Litteratur Sprogforskning Videnskab Humaniora Organisationer